Richard Westergaard

Richard Westergaard (1884–1944) var en norsk sjøkaptein og komponist.

Richard Westergaard var sønn av fiskeridirektør Gabriel Westergaard (1856–1913) og kona Johanne Christine (1859–1912, født Pedersen). Han var født i Stavanger, men bodde mesteparten av livet i Bergen.

Westergaard, da bosatt i Hamburg, debuterte som musiker i 1909 da han fikk utgitt to hefter med klaversaker og et sanghefte på Haakon Zapffes musikforlag. Mange av komposisjonene til Westergaard var bestillingsverk og flere var sanger. Et av verkene er Stella Polaris, et bestillingsverk til MY «Stella Polaris».

Senere i livet var Westergaard politisk engasjert og en aktiv foredragsholder. Han var tredjekandidat for Samfundspartiet i Hordaland i stortingsvalget 1933. Foredragene hans handlet blant annet om teologi og kristendom, samt om «jødeproblemet og dets løsning».

 Referanser 
«Forlovelse». Buskeruds Blad, 9. september 1911.
«Musikdebut». Dagbladet, 2. desember 1909.
«Ny musik: Idag utkommet Richard Wetergaard Stella Polaris, Slow-walz». Bergens Tidende, 12. desember 1919.

Nidaros, 4. september 1933.
«Kaos under Samfundspartiets møte i går». Bergens Tidende, 14. desember 1938.

Kategori:Norske kapteiner
Kategori:Norske komponister
Kategori:Personer fra Bergen kommune